กฎกระทรวงกฎกระทรวงการอนุญาตเป็นผู้ตรวจสอบเครื่องจักรเอกชนพ.ศ. ๒๕๖๐ อาศัยอำนาจตามความในมาตรา ๘/๒ วรรคสอง มาตรา๘/๓ วรรคสาม มาตรา ๘/๔ วรรคสอง และมาตรา๑๗ วรรคหนึ่ง แห่งพระราชบัญญัติจดทะเบียนเครื่องจักร พ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติจดทะเบียนเครื่องจักร(ฉบับที่ ๓) พ.ศ. ๒๕๕๘ รัฐมนตรีว่าการกระทรวงอุตสาหกรรมออกกฎกระทรวงไว้ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๒ ในกฎกระทรวงนี้ใบอนุญาตหมายความว่า ใบอนุญาตเป็นผู้ตรวจสอบเครื่องจักรเอกชน ระดับหนึ่ง ระดับสองหรือระดับสาม แล้วแต่กรณีใบรับรอง หมายความว่าหนังสือที่ออกให้แก่ผู้ที่ผ่านการฝึกอบรมและทดสอบความรู้เกี่ยวกับการตรวจสอบเครื่องจักรข้อ ๓ ใบอนุญาตแบ่งเป็นสามระดับ ดังต่อไปนี้(๑) ระดับหนึ่ง สำหรับผู้ทำหน้าที่ตรวจสอบเครื่องจักรและจัดทำรายงานผลการตรวจสอบเครื่องจักรของผู้ถือกรรมสิทธิ์ในโรงงานหรือสถานที่เดียวและคราวเดียวกันที่มีมูลค่าเครื่องจักรรวมกันไม่เกินห้าสิบล้านบาท(๒) ระดับสอง สำหรับผู้ทำหน้าที่ตรวจสอบเครื่องจักรและจัดทำรายงานผลการตรวจสอบเครื่องจักรของผู้ถือกรรมสิทธิ์ในโรงงานหรือสถานที่เดียวและคราวเดียวกันที่มีมูลค่าเครื่องจักรรวมกันไม่เกินหนึ่งร้อยล้านบาท(๓) ระดับสาม สำหรับผู้ทำหน้าที่ตรวจสอบเครื่องจักรและจัดทำรายงานผลการตรวจสอบเครื่องจักรของผู้ถือกรรมสิทธิ์ในโรงงานหรือสถานที่เดียวและคราวเดียวกันโดยไม่จำกัดมูลค่าเครื่องจักรมูลค่าเครื่องจักรตามวรรคหนึ่ง ให้ถือตามราคาที่เจ้าของเครื่องจักรได้มาซึ่งเครื่องจักรนั้นหรือตามราคาตลาดของเครื่องจักรในขณะที่ได้เครื่องจักรนั้นมาข้อ ๔ ผู้ใดประสงค์จะขอรับใบอนุญาตให้ยื่นคำขอรับใบอนุญาตต่อนายทะเบียนเครื่องจักรกลางพร้อมด้วยเอกสารและหลักฐานตามที่กำหนดในแบบคำขอรับใบอนุญาตข้อ ๕ ผู้ขอรับใบอนุญาตซึ่งเป็นบุคคลธรรมดาต้องผ่านการฝึกอบรมและทดสอบความรู้เกี่ยวกับการตรวจสอบเครื่องจักรและได้รับใบรับรองตามหลักเกณฑ์และวิธีการที่อธิบดีกรมโรงงานอุตสาหกรรมประกาศกำหนดใบรับรองแบ่งเป็นสามระดับ ได้แก่ใบรับรองระดับหนึ่ง ใบรับรองระดับสอง และใบรับรองระดับสามข้อ ๖การพิจารณาออกใบอนุญาตระดับหนึ่ง ให้พิจารณาตามหลักเกณฑ์และเงื่อนไข ดังต่อไปนี้(๑) บุคคลธรรมดา(ก)ต้องสำเร็จการศึกษาไม่ต่ำกว่าปริญญาตรีในสาขาวิศวกรรมศาสตร์หรือในสาขาที่เทียบเท่าหรือได้รับใบอนุญาตเป็นผู้ประกอบวิชาชีพวิศวกรรมควบคุมระดับภาคีวิศวกรพิเศษ(ข) ต้องได้รับใบรับรองระดับหนึ่ง(ค)ต้องไม่เคยถูกสั่งเพิกถอนใบอนุญาตในระยะเวลาสามปีนับถึงวันยื่นคำขอรับใบอนุญาต(๒) นิติบุคคล(ก) ต้องจดทะเบียนนิติบุคคลตามกฎหมายไทยและมีวัตถุประสงค์เพื่อประกอบธุรกิจหรือให้บริการเกี่ยวกับการรับตรวจสอบเครื่องจักรรวมทั้งต้องมีทุนจดทะเบียนไม่น้อยกว่าหนึ่งล้านบาท(ข) ต้องมีบุคลากรซึ่งได้รับใบอนุญาตระดับใดระดับหนึ่งอย่างน้อยหนึ่งคนปฏิบัติงานประจำอยู่ในนิติบุคคลนั้น(ค) ต้องไม่เคยถูกสั่งเพิกถอนใบอนุญาตในระยะเวลาสามปีนับถึงวันยื่นคำขอรับใบอนุญาตข้อ ๗การพิจารณาออกใบอนุญาตระดับสอง ให้พิจารณาตามหลักเกณฑ์และเงื่อนไข ดังต่อไปนี้(๑) บุคคลธรรมดา(ก) ต้องสำเร็จการศึกษาไม่ต่ำกว่าปริญญาตรีในสาขาวิศวกรรมศาสตร์หรือในสาขาที่เทียบเท่าและได้รับใบรับรองระดับสองหรือได้รับใบอนุญาตเป็นผู้ประกอบวิชาชีพวิศวกรรมควบคุมระดับภาคีวิศวกรพิเศษและได้รับใบรับรองระดับสองหรือได้รับใบอนุญาตระดับหนึ่งมาแล้วไม่น้อยกว่าสามปี และมีผลงานการตรวจสอบเครื่องจักรเอกชนมาแล้วไม่น้อยกว่าสามสิบรายก่อนวันยื่นคำขอรับใบอนุญาต ทั้งนี้ โดยต้องเป็นผลงานของผู้ขอรับใบอนุญาตในสัดส่วนร้อยละร้อย(ข)ต้องไม่เคยถูกสั่งเพิกถอนใบอนุญาตในระยะเวลาสามปีนับถึงวันยื่นคำขอรับใบอนุญาต(๒) นิติบุคคล(ก) ต้องจดทะเบียนนิติบุคคลตามกฎหมายไทยและมีวัตถุประสงค์เพื่อประกอบธุรกิจหรือให้บริการเกี่ยวกับการรับตรวจสอบเครื่องจักรรวมทั้งต้องมีทุนจดทะเบียนไม่น้อยกว่าสามล้านบาท(ข)ต้องมีบุคลากรซึ่งได้รับใบอนุญาตระดับสองหรือระดับสามอย่างน้อยหนึ่งคนปฏิบัติงานประจำอยู่ในนิติบุคคลนั้น(ค)ต้องไม่เคยถูกสั่งเพิกถอนใบอนุญาตในระยะเวลาสามปีนับถึงวันยื่นคำขอรับใบอนุญาตข้อ ๘การพิจารณาออกใบอนุญาตระดับสาม ให้พิจารณาตามหลักเกณฑ์และเงื่อนไข ดังต่อไปนี้(๑) บุคคลธรรมดา(ก)ต้องสำเร็จการศึกษาไม่ต่ำกว่าปริญญาตรีในสาขาวิศวกรรมศาสตร์หรือในสาขาที่เทียบเท่าและได้รับใบรับรองระดับสามหรือได้รับใบอนุญาตเป็นผู้ประกอบวิชาชีพวิศวกรรมควบคุมระดับภาคีวิศวกรพิเศษและได้รับใบรับรองระดับสามหรือได้รับใบอนุญาตระดับสองมาแล้วไม่น้อยกว่าสามปี และมีผลงานการตรวจสอบเครื่องจักรเอกชนระดับสองมาแล้วไม่น้อยกว่าสามสิบรายก่อนวันยื่นคำขอรับใบอนุญาต ทั้งนี้โดยต้องเป็นผลงานของผู้ขอรับใบอนุญาตในสัดส่วนร้อยละร้อย(ข) ต้องไม่เคยถูกสั่งเพิกถอนใบอนุญาตในระยะเวลาสามปีนับถึงวันยื่นคำขอรับใบอนุญาต(๒) นิติบุคคล(ก) ต้องจดทะเบียนนิติบุคคลตามกฎหมายไทยและมีวัตถุประสงค์เพื่อประกอบธุรกิจหรือให้บริการเกี่ยวกับการรับตรวจสอบเครื่องจักรรวมทั้งต้องมีทุนจดทะเบียนไม่น้อยกว่าห้าล้านบาท(ข) ต้องมีบุคลากรซึ่งได้รับใบอนุญาตระดับสามอย่างน้อยหนึ่งคน ปฏิบัติงานประจำอยู่ในนิติบุคคลนั้น(ค)ต้องไม่เคยถูกสั่งเพิกถอนใบอนุญาตในระยะเวลาสามปีนับถึงวันยื่นคำขอรับใบอนุญาตข้อ ๙ เมื่อได้รับคำขอรับใบอนุญาตและเอกสารและหลักฐานถูกต้องครบถ้วนแล้วให้นายทะเบียนเครื่องจักรกลางออกใบรับคำขอให้แก่ผู้ขอรับใบอนุญาตไว้เป็นหลักฐานทันทีหากนายทะเบียนเครื่องจักรกลางเห็นว่าคำขอรับใบอนุญาตหรือเอกสารหรือหลักฐานใดไม่ถูกต้องหรือไม่ครบถ้วน ให้นายทะเบียนเครื่องจักรกลางแจ้งให้ผู้ขอรับใบอนุญาตทราบพร้อมด้วยเหตุผลเพื่อแก้ไขให้แล้วเสร็จภายในสามสิบวันนับแต่วันที่ได้แจ้งนั้น ทั้งนี้ ให้นายทะเบียนเครื่องจักรกลางออกหลักฐานการแจ้งดังกล่าวให้ผู้ขอรับใบอนุญาตด้วยในกรณีที่ผู้ขอรับใบอนุญาตไม่แก้ไขเพิ่มเติมคำขอรับใบอนุญาตหรือไม่จัดส่งเอกสารหรือหลักฐานให้ถูกต้องและครบถ้วนภายในระยะเวลาตามวรรคสองให้ถือว่าผู้ขอรับใบอนุญาตไม่ประสงค์จะให้ดำเนินการต่อไป และให้นายทะเบียนเครื่องจักรกลางจำหน่ายเรื่องออกจากสารบบข้อ ๑๐ ในกรณีที่คำขอรับใบอนุญาตและเอกสารและหลักฐานถูกต้องครบถ้วนให้นายทะเบียนเครื่องจักรกลางมีหนังสือแจ้งคำสั่งอนุญาตหรือไม่อนุญาตไปยังผู้ขอรับใบอนุญาตภายในหกสิบวันนับแต่วันที่ได้รับคำขอรับใบอนุญาตพร้อมด้วยเอกสารและหลักฐานดังกล่าวถูกต้องครบถ้วนในกรณีที่นายทะเบียนเครื่องจักรกลางมีคำสั่งอนุญาตให้ผู้ขอรับใบอนุญาตชำระค่าธรรมเนียมใบอนุญาตภายในหกสิบวันนับแต่วันที่ได้รับหนังสือแจ้งคำสั่งอนุญาตเมื่อผู้ขอรับใบอนุญาตชำระค่าธรรมเนียมใบอนุญาตภายในระยะเวลาที่กำหนดแล้วให้นายทะเบียนเครื่องจักรกลางออกใบอนุญาตให้แก่ผู้ขอรับใบอนุญาตภายในเจ็ดวันนับแต่วันที่ได้รับชำระค่าธรรมเนียมหากผู้ขอรับใบอนุญาตไม่ชำระค่าธรรมเนียมภายในระยะเวลาที่กำหนด ให้ถือว่าผู้ขอรับใบอนุญาตไม่ประสงค์จะรับใบอนุญาตและให้นายทะเบียนเครื่องจักรกลางจำหน่ายเรื่องออกจากสารบบในกรณีที่นายทะเบียนเครื่องจักรกลางมีคำสั่งไม่อนุญาต ให้แจ้งผู้ขอรับใบอนุญาตทราบภายในเจ็ดวันนับแต่วันที่มีคำสั่งไม่อนุญาตพร้อมด้วยเหตุผลและสิทธิอุทธรณ์ข้อ ๑๑ ผู้ได้รับใบอนุญาตซึ่งประสงค์จะขอต่ออายุใบอนุญาตให้ยื่นคำขอต่ออายุใบอนุญาตต่อนายทะเบียนเครื่องจักรกลางพร้อมด้วยเอกสารและหลักฐานตามที่ระบุไว้ในแบบคำขอต่ออายุใบอนุญาตภายในเก้าสิบวันก่อนวันที่ใบอนุญาตสิ้นอายุให้นำความในข้อ ๙ และข้อ ๑๐มาใช้บังคับแก่การพิจารณาต่ออายุใบอนุญาตด้วยโดยอนุโลมการอนุญาตให้ต่ออายุใบอนุญาต ให้นายทะเบียนเครื่องจักรกลางออกใบอนุญาตให้ใหม่ โดยระบุคำว่าต่ออายุ กำกับไว้ด้วยข้อ ๑๒ ในกรณีที่ใบอนุญาตสูญหาย ถูกทำลายหรือชำรุดในสาระสำคัญให้ผู้ได้รับใบอนุญาตยื่นคำขอรับใบแทนใบอนุญาตต่อนายทะเบียนเครื่องจักรกลางพร้อมด้วยเอกสารและหลักฐานตามที่ระบุไว้ในแบบคำขอรับใบแทนใบอนุญาตรวมทั้งให้ส่งคืนใบอนุญาตฉบับเดิมที่ชำรุดหรือยื่นหลักฐานการแจ้งความกรณีสูญหายหรือถูกทำลายภายในสามสิบวันนับแต่วันที่ได้ทราบถึงการสูญหายถูกทำลาย หรือชำรุดในสาระสำคัญดังกล่าวให้นำความในข้อ ๙ และข้อ ๑๐ มาใช้บังคับแก่การพิจารณาคำขอรับใบแทนใบอนุญาตด้วยโดยอนุโลมการออกใบแทนใบอนุญาตให้นายทะเบียนเครื่องจักรกลางใช้แบบใบอนุญาตเดิมและระบุคำว่าใบแทน ด้วยตัวอักษรสีแดงกำกับไว้ด้านบนของใบอนุญาตข้อ ๑๓ ให้นายทะเบียนเครื่องจักรกลางเผยแพร่รายชื่อผู้ตรวจสอบเครื่องจักรเอกชนที่ได้รับใบอนุญาตและบัญชีรายชื่อผู้ตรวจสอบเครื่องจักรเอกชนที่ถูกสั่งพักใช้ใบอนุญาตหรือถูกสั่งเพิกถอนใบอนุญาตให้ประชาชนทราบเป็นการทั่วไปผ่านระบบเทคโนโลยีสารสนเทศของสำนักงานทะเบียนเครื่องจักรกลางข้อ ๑๔ คำขอรับใบอนุญาต ใบอนุญาตคำขอต่ออายุใบอนุญาต และคำขอรับใบแทนใบอนุญาต ให้เป็นไปตามแบบที่อธิบดีกรมโรงงานอุตสาหกรรมกำหนดโดยประกาศในราชกิจจานุเบกษาข้อ ๑๕ การยื่นคำขอตามกฎกระทรวงนี้ให้ยื่นต่อนายทะเบียนเครื่องจักรกลาง ณ สำนักงานทะเบียนเครื่องจักรกลาง กรมโรงงานอุตสาหกรรมหรือยื่นผ่านระบบอิเล็กทรอนิกส์ตามวิธีการที่อธิบดีกรมโรงงานอุตสาหกรรมประกาศกำหนดให้ไว้ณ วันที่ ๒๖ กรกฎาคม พ.ศ. ๒๕๖๐อุตตม สาวนายนรัฐมนตรีว่าการกระทรวงอุตสาหกรรมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่มาตรา ๘/๒ วรรคสอง มาตรา ๘/๓ วรรคสามและมาตรา ๘/๔ วรรคสอง แห่งพระราชบัญญัติจดทะเบียนเครื่องจักร พ.ศ. ๒๕๑๔ ซึ่งแก้ไขเพิ่มเติมโดยพระราชบัญญัติจดทะเบียนเครื่องจักร(ฉบับที่ ๓) พ.ศ. ๒๕๕๘ บัญญัติให้การขอรับใบอนุญาตและการออกใบอนุญาต การขอต่ออายุใบอนุญาตและการอนุญาตการขอรับและการออกใบแทนใบอนุญาต เป็นผู้ตรวจสอบเครื่องจักรเอกชนเป็นไปตามหลักเกณฑ์วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้ชวัลพร/อัญชลี/จัดทำ๒๙ สิงหาคม๒๕๖๐นุสรา/ตรวจ๑๕ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๘๗ ก/หน้า ๘/๒๕ สิงหาคม ๒๕๖๐